title: "Huuchsun"
text: "En huuchsun as en sunbeenk uun a waas, diar uk bi huuchweeder noch \u00fctjluket an huuchstens bi en sturemflud auerspeeld woort. Sodenang k\u00f6n diar al plaanten waaks. An jo plaanten surge diarf\u00f6r, dat di sunstoof leien blaft an di sun apw\u00e4\u00e4kst. \n\nEn huuchsun koon m\u00e4 a juaren tu en eilun waaks, koon waanre, koon oober uk weder flaaker wurd, bit'er bluas noch en sunbeenk as. Ian bispal f\u00f6r en huuchsun, wat tu en eilun wurden as, as Mellum.\n\nBek\u00e4\u00e4nd huuchsuner uun Sjiisklun an Denemark \n Koresun uun a d\u00e4\u00e4nsk waas\n Jordsun uun a d\u00e4\u00e4nsk waas\n A Kniip, m\u00e4 Oomram ferb\u00fcnjen\n Jongnaamen\n Nuurderuugsun\n S\u00f6deruugsun\n Japsun\n Blauortsun\n Huuch Knechtsun\n Nigeh\u00f6rn, hiart tu Hamborag\n Scharh\u00f6rn, hiart tu Hamborag\n Kachelotplate\n Uastfresk eilunen\n\nApartes \n\u00c4\u00e4n sunbeenk uun't uasten faan Stianood \u00fc\u00fcb Oomram het \"Huuchsun\", \u00fc\u00fcb sjiisk \"Hubsand\", man hi as eegentelk n\u00e4\u00e4n huuchsun. A \"Huuchsun\" as man en sunbeenk, auer hi bi normool huuchweeder onergongt. Do as det weeder diar so amanbi 1m jip (2010).\n\nFerwisang efter b\u00fctjen"